CELEX: 32019D0488
Language: sl
Date: 2019-03-25 00:00:00
Title: Izvedbeni sklep Komisije (EU) 2019/488 z dne 25. marca 2019 o spremembi, v zvezi s postajama GSS na otoku Ascension in Falklandskih otokih, Izvedbenega sklepa (EU) 2016/413 o določitvi lokacije talne infrastrukture sistema, ki izhaja iz programa Galileo, in potrebnih ukrepov za zagotovitev njenega obratovanja ter razveljavitvi Izvedbenega sklepa 2012/117/EU (Besedilo velja za EGP.)

26.3.2019   
               
               
                  SL
               
               
                  Uradni list Evropske unije
               
               
                  L 84/4
               
            
         IZVEDBENI SKLEP KOMISIJE (EU) 2019/488
         z dne 25. marca 2019
         o spremembi, v zvezi s postajama GSS na otoku Ascension in Falklandskih otokih, Izvedbenega sklepa (EU) 2016/413 o določitvi lokacije talne infrastrukture sistema, ki izhaja iz programa Galileo, in potrebnih ukrepov za zagotovitev njenega obratovanja ter razveljavitvi Izvedbenega sklepa 2012/117/EU
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1285/2013 Evropskega parlamenta in Sveta z dne 11. decembra 2013 o vzpostavitvi in obratovanju evropskih satelitskih navigacijskih sistemov ter razveljavitvi Uredbe Sveta (ES) št. 876/2002 in Uredbe (ES) št. 683/2008 Evropskega parlamenta in Sveta (1) ter zlasti člena 12(3)(c) Uredbe,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2016/413 (2) v svoji prilogi določa vzpostavitev postaj GSS na otoku Ascension in Falklandskih otokih, ki sta odvisni ozemlji Združenega kraljestva Velike Britanije in Severne Irske (v nadaljnjem besedilu: Združeno kraljestvo).
                  
               
                     (2)
                  
                  
                     Združeno kraljestvo je 29. marca 2017 uradno obvestilo Evropski svet, da namerava izstopiti iz Unije na podlagi člena 50 Pogodbe o Evropski uniji. Tako bo Združeno kraljestvo postalo tretja država, pravo Unije pa se bo prenehalo uporabljati za to državo 30. marca 2019, razen če ne bo v sporazumu o izstopu določen drug datum ali pa bo slednjega soglasno določil Evropski svet v dogovoru z Združenim kraljestvom.
                  
               
                     (3)
                  
                  
                     Večina lokacij postaj GSS je na ozemlju ene od držav članic Unije, zlasti zaradi varnosti Unije in njenih držav članic. Vzpostavitev in obratovanje postaj GSS na ozemlju tretje države sicer nista izključena, vendar to zahteva sklenitev ustreznih sporazumov s to državo, zlasti na področju varnosti.
                  
               
                     (4)
                  
                  
                     Ker bo Združeno kraljestvo postalo tretja država 30. marca 2019 ali na drug datum, ki bo določen v sporazumu o izstopu, ali pa bo ta datum soglasno določil Evropski svet v dogovoru z Združenim kraljestvom, bo treba, če po tem datumu ne bodo sklenjeni ustrezni sporazumi z Združenim kraljestvom, postaji GSS na otoku Ascension in na Falklandskih otokih odstraniti. Tudi če bo Združeno kraljestvo izstopilo po 30. marcu 2019, je treba upoštevati čas, ki je potreben za selitev in prenos opreme, ki sestavlja ti dve postaji.
                  
               
                     (5)
                  
                  
                     Zato je treba spremeniti Prilogo k Izvedbenem sklepu (EU) 2016/413.
                  
               
                     (6)
                  
                  
                     Ukrepi, ki jih določa ta sklep, so v skladu z mnenjem odbora, ustanovljenega na podlagi člena 36(1) Uredbe (EU) št. 1285/2013 –
                  
               SPREJELA NASLEDNJI SKLEP:
         
            Člen 1
            V Prilogi k Izvedbenemu sklepu (EU) 2016/413 se v vrstici „Postaje GSS“ v stolpcu „Lokacija in ukrepi za zagotovitev obratovanja“ črtajo besede „na otoku Ascension“ in „na Falklandskih otokih.“
         
         
            Člen 2
            Ta sklep začne veljati tretji dan po objavi v Uradnem listu Evropske unije.
            Uporablja se od 30. marca 2019.
         
         
            V Bruslju, 25. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 1.
         
            (2)  Izvedbeni sklep Komisije (EU) 2016/413 z dne 18. marca 2016 o določitvi lokacije talne infrastrukture sistema, ki izhaja iz programa Galileo, in potrebnih ukrepov za zagotovitev njenega obratovanja ter razveljavitvi Izvedbenega sklepa 2012/117/EU (UL L 74, 19.3.2016, str. 45).